Ouma gaan valskermspring op 100ste verjaarsdag!Georgina Harwood Foto: NSRI Georgina Harwood vier op 10 Maart haar 100ste verjaarsdag en beplan om op dié dag uit ŉ vliegtuig te spring ten bate van die Nasionale Seereddingsinstituut (NSRI). Harwood is al haar lewe lank betrokke by omgewingsake en is ŉ ywerige NSRI-ondersteuner. Sy gaan die valskermsprong opdra aan al die NSRI-vrywilligers en sy wil bewusmaking skep oor die organisasie. Sy het ook ŉ fondsinsamelingsveldtog ten bate van splinternuwe lewensreddingsbaadjies wat aan soveel as moontlik bemanningslede geskenk kan word. Een lewensreddingsbaadjie kos R1 200. “Ek is banger as wat ek vroeër was,” het sy gesê. “Dit is ŉ groot sprong, met dié dat ek 100 jaar oud word.” Klik hier om ŉ bydrae te lewer tot die NSRI deur Georgina se bladsy. Klik hier om haar Facebook-blad te besoek.